482 



occupatns essem, Regina nostra clementissima hortum nostrum 

 praesentia Sua beare dignata sit, quo fiebat, vt a scribendo 

 abstinerer. Litteras Fabricii et Koenigii, quas ante aliquod 

 tempus ad TE misi, accepisse TE spero. 



Noua litteraria, quae scribam, vix habeo. FL Danicae 

 fase. Vitus post paschatis festum apparebit. Ascanius Icones 

 et descriptiones dabit ad Zoologiam pertinentes, sed nescio, 

 quando prima Decas perfecta fuerit. Fabricius nunc in Belgio 

 est. Hoc vero relicto in Angliam profecturus est, vbi iam 

 per dimidium annum eius frater commoratus est. Briinnichius 

 iam in Gallia haeret et forte Hispaniam videbit. Oederus 

 Florae caussa per aestatem in Holsatia commorabitur. De 

 Koenigio ad hue nil certi conclusum est. Ferber Berolini est, 

 Lipsiam mox videbit, et inde in Belgium profecturus est. 

 Mox vltimum superstitem e missione nostra Arabiea reducem 

 exspectamus. 



Gratulor mihi summopere, quod Vxor generosa filiaeque 

 TV AE nobilissimae grata sua memoria me dignari velint, et 

 persuasum habeas velim, me nec eorum, quae Mis debeo, 

 beneficiorum, nec innumerabilium eorum, quae a TE quam 

 humanissirae in me collata grata memoria recordor, vnquam 

 immemorem fore. In Gratiam fauoremque Vxoris venerandae 

 filiarumque nobilissimarum me commendare velis etiam atque 

 etiam rogo. Ae, si liceat rogare, vt data occasione hospites 

 nostros Haggbyenses cum omnibus hue pertinentibus, meis 

 verbis amice salutes quaeso. Perplacuit mihi horum sim- 

 plex sinceritas, et bene illis omnia succedant, toto pectore 

 certe opto. 



Ceterum vero vt ipse optime et diutissime valeas sin- 

 cerrimus opto. Dabam Hafniae d. XI. April. 1767. 



å Monsieur Monsieur de Linné Chevalier, Archiatre, 

 Docteur et Professeur en Medecine et histoire naturelle å 

 Vpsala 



Fri Bref 



